Rebecca Alitwala Kadaga lauya ce kuma 'yar siyasa ce 'yar ƙasar Uganda wacce ta yi aiki a matsayin Kakakin Majalisar Uganda daga ranar 19 ga watan Mayu shekarar 2011 har zuwa ranar 21 ga watan Mayu shekarar 2021. A halin yanzu kuma tana aiki a matsayin mataimakiyar Firayim Minista na farko na Uganda. A lokaci guda kuma tana aiki a matsayin minista mai kula da al'ummomin yankin gabashin Afirka, a majalisar ministocin Uganda. Ita ce mace ta farko da aka zaɓa a matsayin shugabar majalisar a tarihin majalisar dokokin Uganda.Ta gaji Edward Ssekandi, wanda ya zama Kakakin Majalisa daga shekarar 2001 zuwa 2011. Ita ce kuma ƴar majalisa a yanzu (MP) mai wakiltar mazaɓar Kamuli ta mata ta yankin Busoga, wannan muƙamin tana riƙe dashi tun shekarar 1989. An haife ta a gundumar Kamuli, Gabashin Uganda, a ranar 24 ga Mayu 1956.Rebecca Kadaga ta halarci Kwalejin Namasagali don karatun sakandare.Ta karanci shari'a a Jami'ar Makerere, inda ta kammala karatun digiri na farko a fannin shari'a (LLB), a 1978.Ta ci gaba da samun Diploma a Legal Practice daga Cibiyar Bunkasa Shari'a da ke Kampala a 1979.A shekara ta 2000, ta sami Diploma a fannin Shari'a daga Jami'ar Zimbabwe.